Любімай справай для Серафімы з’яўляецца рамяство. Прычым, няма розніцы, якое! Творчая асоба заўсёды ў пошуку новых яго відаў. Сказаць канкрэтна, чым займаецца дзяўчына, і не скажаш. Усяго патроху: афармленне сцэны ў СДК да правядзення шматлікіх мерапрыемстваў, маляванне плакатаў, шыльдаў. Адзначу, што за афармленне адміністрацыйнага будынка сельгаспрадпрыемства да Новага года і ўпрыгожанне аўтамабіля на выязны кірмаш калектыў быў удастоены прызавых месцаў. І ўсё гэта дзякуючы фантазіі і майстэрству Серафімы.